Решение на Общия съд (четвърти състав) от 9 март 2022 г. — Zardini/Комисия
(Дело T-511/20)(1)
„Публична служба — Длъжностни лица — Назначаване — Обявление за конкурс на общо основание EPSO/AD/371/19 — Решение на конкурсната комисия да не допусне жалбоподателя до участие в следващия етап от конкурса — Критерий за оценяването на професионалния опит — Съответствие на използвания от конкурсната комисия критерий с обявлението за конкурса“
1.      Длъжностни лица — Конкурс — Конкурс по документи и изпит — Условия за допускане — Представени дипломи или удостоверен професионален опит — Преценка на конкурсната комисия — Определяне на критериите за преценка — Допустимост — Граници — Спазване на обявлението за конкурса — Приемане на допълнителен критерий, който не е предвиден в обявлението за конкурса — Недопустимост
(член 1, параграф 1 и член 5, първа и трета алинея от приложение III към Правилника за длъжностните лица)
(вж. т. 24, 34—36 и 50—53)
2.      Длъжностни лица — Конкурс — Конкурсна комисия — Отхвърляне на кандидатура — Задължение за мотивиране — Непълнота на мотивите — Отстраняване на нередовности в хода на съдебното производство — Условия
(вж. т. 30)
Диспозитив
1)
Отменя решението на конкурсната комисия от 31 октомври 2019 г. да отхвърли молбата за преразглеждане на отстраняването на г‑н Alessandro Zardini от участие в конкурса EPSO/AD/371/19.
2)
Осъжда Европейската комисия да заплати съдебните разноски.
1 ОВ C 320, 28.9.2020 г.